ઉત્તરપ્રદેશના મુખ્યમંત્રી યોગી આદિત્યનાથે કહ્યું કે રામ મંદિર નિર્માણ મુદ્દો અમે દિવાળી પછી આગળ લઇ જઇશુ. યોગી આદિત્યનાથે આ નિવેદન રાજસ્થાનના બિકાનેરમાં આપ્યું છે. તેમને કહ્યું હતું કે રામ મંદિર અંગે સપનું પૂરું કરવાનો સમય આવી ગયો છે. દિવાળી પછી આ દિશામાં કામને આગળ વધારવામાં આવશે. તેમને જણાવ્યું કે આ વર્ષે દિવાળીમાં અયોધ્યામાં ભવ્ય કાર્યક્રમનું આયોજન કરવામાં આવશે. તેની સાથે સાથે મુખ્યમંત્રીએ દેશવાસીઓને અપીલ કરી છે કે તેઓ ભગવાન રામના નામનો પણ દીવો સળગાવે.